ข้อบังคับเจ้าพนักงานจราจรในทางพิเศษข้อบังคับเจ้าพนักงานจราจรในทางพิเศษเรื่องการห้ามรถบรรทุกน้ำมันตั้งแต่ ๖ ล้อขึ้นไปและรถพ่วงเดินในทางพิเศษเฉลิมมหานครทางพิเศษศรีรัชและทางพิเศษฉลองรัชระหว่างเวลาที่กำหนดพ.ศ. ๒๕๕๕ โดยที่เป็นการสมควรปรับปรุงข้อบังคับพนักงานจราจรในทางพิเศษ เรื่องการห้ามรถยนต์บรรทุกน้ำมันตั้งแต่ ๖ ล้อขึ้นไป และรถพ่วงเดินในทางพิเศษ สายดินแดง- ท่าเรือ สายบางนา - ท่าเรือ สายดาวคะนอง - ท่าเรือ สายแจ้งวัฒนะ - บางโคล่สายพญาไท - ศรีนครินทร์ และสายรามอินทรา - อาจณรงค์ ระหว่างเวลาที่กำหนด พ.ศ. ๒๕๔๒ให้สอดคล้องกับการดำเนินงานในปัจจุบันและเพื่อความปลอดภัยและสะดวกต่อการจราจรในทางพิเศษอาศัยอำนาจตามความในมาตรา ๑๓๙ แห่งพระราชบัญญัติจราจรทางบก พ.ศ. ๒๕๒๒ประกอบมาตรา ๔๒ และมาตรา ๔๓ แห่งพระราชบัญญัติการทางพิเศษแห่งประเทศไทย พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคล ซึ่งมาตรา๒๙ และมาตรา ๓๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรองผู้ว่าการฝ่ายปฏิบัติการ การทางพิเศษแห่งประเทศไทย ในฐานะเจ้าพนักงานจราจรในทางพิเศษ ตามประกาศกระทรวงคมนาคม เรื่อง แต่งตั้งพนักงานเพื่อปฏิบัติหน้าที่เกี่ยวกับการจราจรในทางพิเศษลงวันที่ ๒๔ กันยายน พ.ศ. ๒๕๕๓ จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรในทางพิเศษ เรื่อง การห้ามรถบรรทุกน้ำมันตั้งแต่๖ ล้อขึ้นไป และรถพ่วงเดินในทางพิเศษเฉลิมมหานคร ทางพิเศษศรีรัช และทางพิเศษฉลองรัชระหว่างเวลาที่กำหนด พ.ศ. ๒๕๕๕ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับพนักงานจราจรในทางพิเศษเรื่อง การห้ามรถยนต์บรรทุกน้ำมันตั้งแต่ ๖ ล้อขึ้นไป และรถพ่วงเดินในทางพิเศษสายดินแดง - ท่าเรือ สายบางนา - ท่าเรือ สายดาวคะนอง - ท่าเรือ สายแจ้งวัฒนะ -บางโคล่ สายพญาไท - ศรีนครินทร์ และสายรามอินทรา - อาจณรงค์ ระหว่างเวลาที่กำหนดพ.ศ. ๒๕๔๒ข้อ ๔ การกำหนดห้ามรถบรรทุกน้ำมันเชื้อเพลิง(น้ำมันใส) ตั้งแต่ ๖ ล้อขึ้นไป เดินในทางพิเศษเฉลิมมหานคร ทางพิเศษศรีรัชและทางพิเศษฉลองรัช ให้เป็นไปตามลักษณะหรือชนิดของรถ ดังต่อไปนี้๔.๑ ห้ามรถบรรทุกน้ำมันเชื้อเพลิง (น้ำมันใส) ตั้งแต่ ๖ ล้อขึ้นไปเดินในทางพิเศษเฉลิมมหานคร ทางพิเศษศรีรัช และทางพิเศษฉลองรัช ระหว่างเวลา ๐๖.๐๐ -๒๒.๐๐ นาฬิกา ทุกวันเว้นวันหยุดราชการ๔.๒ ห้ามรถบรรทุกน้ำมันเชื้อเพลิง (น้ำมันใส) ชนิดกึ่งพ่วงเดินในทางพิเศษเฉลิมมหานคร ทางพิเศษศรีรัช และทางพิเศษฉลองรัช ระหว่างเวลา ๐๕.๐๐ -๒๒.๐๐ นาฬิกา ทุกวัน๔.๓ ห้ามรถบรรทุกน้ำมันเชื้อเพลิง (น้ำมันใส) ชนิดพ่วงสองตอนเดินในทางพิเศษเฉลิมมหานคร ทางพิเศษศรีรัช และทางพิเศษฉลองรัช ระหว่างเวลา ๐๕.๐๐ -๒๒.๐๐ นาฬิกา ทุกวันข้อ ๕ ห้ามรถบรรทุกน้ำมันอุตสาหกรรม(น้ำมันเตา) ตั้งแต่ ๖ ล้อขึ้นไป และรถพ่วง เดินในทางพิเศษเฉลิมมหานครทางพิเศษศรีรัช และทางพิเศษฉลองรัช ระหว่างเวลา ๐๖.๐๐ - ๐๙.๐๐ นาฬิกา และระหว่างเวลา๑๖.๐๐ - ๒๒.๐๐ นาฬิกา ทุกวันเว้นวันหยุดราชการข้อ ๖ ห้ามรถบรรทุกน้ำมันประเภทอื่นเช่น น้ำมันหล่อลื่น น้ำมันพืช น้ำยาเคมี น้ำมันดิบ เป็นต้น ตั้งแต่ ๖ ล้อขึ้นไปและรถพ่วงเดินในทางพิเศษเฉลิมมหานคร ทางพิเศษศรีรัช และทางพิเศษฉลองรัชระหว่างเวลา ๐๖.๐๐ - ๑๐.๐๐ นาฬิกา และระหว่างเวลา ๑๕.๐๐ - ๒๑.๐๐ นาฬิกาทุกวันเว้นวันหยุดราชการข้อ ๗ ข้อบังคับนี้มิให้ใช้บังคับแก่รถของการทางพิเศษแห่งประเทศไทยรถเจ้าพนักงานตำรวจในขณะปฏิบัติหน้าที่และรถที่ได้รับอนุญาตจากเจ้าพนักงานจราจรในทางพิเศษประกาศณ วันที่ ๓ กันยายน พ.ศ. ๒๕๕๕มณเฑียรกุลธำรงรองผู้ว่าการฝ่ายปฏิบัติการการทางพิเศษแห่งประเทศไทยในฐานะเจ้าพนักงานจราจรในทางพิเศษปริยานุช/ผู้จัดทำ๑ พฤศจิกายน๒๕๕๕ปณตภร/ผู้ตรวจ๑๙ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๕ ง/หน้า ๕๒/๓๐ ตุลาคม ๒๕๕๕